Արմենը նստեց վախից դողացող Արաքսու կողքին։ Թովմասը հետևել էր կնքահոր գործողություններին, չենթարկվելով մորը, որն արգելել էր վանքի կողմը նայել։ Նա նկատել էր տղամարդկանց և կանանց դիակները, հատկապես երեխայի դիակը, որը մնացածներից մի քիչ հեռու էր։ Նա պառկած էր կողքի վրա լայն բացված աչքերով։ Ինչպես Սասունն այգում։ Թովմասը չէր կարողանում աչքը կտրել այդ փոքրիկ մարմնից։ Նա կարծում էր, որ մահանում էին միայն մեծերը, ոչ երբեք երեխաները։